Čo je profesionálna stávková kancelária?
Profi stávková kancelária (napr. Pinnacle Sports) umožňuje podávať hráčom vysoké stávky s vynikajúcimi kurzami bez toho, aby bol hráč nejakým spôsobom obmedzovaný resp. limitovaný. Na druhej strane profesionálne stávkové kancelárie nikdy nebudú disponovať veľkým počtom odvodených stávok (napr. polčas/konečný výsledok, presné skóre). Aj z tohto dôvodu hráči radšej tipujú v tzv. rekreačných stávkových kanceláriach ako Bet365, Fortuna alebo Tipsport.
V burze stávok tipujú hráči navzájom proti sebe. Samotná burza, kde sa to celé uskutočňuje (napr. Betfair) si účtuje určité percento z víťazných tiketov. Keďže hráči hrajú proti sebe, tak vás nemá kto limitovať. Burza stávok (betting exchange) bude veľmi rada ak budete stále vyhrávať. Nevýhodou takejto burzy je, že pri menších ligách bude veľký problém niektoré stávky podať nakoľko bude chýbať ponuka. Na uzatvorenie stávky je potrebné dvoch hráčov, vás a ešte jedného (ten čo ponúka kurz alebo uzavrie stávku s vaším ponúkaným kurzom).